Første udgave af Tour de France blev cyklet i 1903. Idéen om et etapeløb i Frankrig opstod i november 1902, og bag arrangementet stod to journalister fra sportsavisen L'Auto. 21 af de 60 startende ryttere gennemførte i 1903, og vinderen blev skorstensfejeren Maurice Garin, der kom i mål næsten tre timer før nummer to. Løbets sidste mand kørte over målstregen næsten tre dage efter Maurice Garin.